01/09/2022 | Administración LocalMunicipal
Ames
Aprobación definitiva da modificación da Ordenanza núm.1 reguladora do prezo público pola utilización do centro deportivo municipal A Telleira do Concello de Ames.

Anuncio Aprobación definitiva da modificación da ordenanza núm.1 reguladora do prezo público pola utilización do centro deportivo municipal A Telleira do Concello de Ames. Expediente GD 2001/2022 En sesión plenaria do 30 de xuño de 2022, prestouse aprobación inicial á modificación da Ordenanza núm.1 reguladora do prezo público pola utilización do centro deportivo municipal A Telleira do Concello de Ames así como ao texto íntegro modificado. O non presentarse alegacións durante o prazo de exposición pública, a aprobación definitiva tense producido de forma automática. En cumprimento do previsto no artigo 70.2 da LRBRL faise público o texto modificado definitivamente aprobado ós efectos da súa entrada en vigor que terá lugar unha vez publicado o texto definitivamente modificado e transcorra o prazo previsto no artigo 65.2 LRBRL. Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Para xeral coñecemento publícase o texto integro modificado que figura como anexo. ANEXO. Ordenanza reguladora do prezo público pola utilización do Centro Deportivo Municipal A Telleira de Ames Artigo 1º. Obxecto do prezo público. Constitúe o obxecto do presente prezo público: a) A utilización dos diversos servizos que se prestan no Centro Deportivo Municipal A Telleira de Ames. b) A utilización das instalacións e bens municipais adicados, especificamente, á prestación de ditos servizos. Artigo 2º. Obrigados ao pago. Estarán obrigadas ao pago do prezo público aquelas persoas que utilicen e se beneficien dos servizos, instalacións e actividades que se presten no Centro Deportivo Municipal A Telleira de Ames. Artigo 3º. Normas de xestión e administración. O abono dos prezos que se establecen farase no momento da entrada no Centro Deportivo Municipal A Telleira, entendéndose que, cando a persoa usuaria se ausente do recinto, finaliza o dereito a facer uso de ditos servizos, de tal modo que, de volver a desexar utiliza-los mesmos, sería necesario o abono do novo prezo público de entrada. Non obstante, prevese a posibilidade de obter un abono pola contía e cas características que se indican no Anexo. Artigo 4. Contía. A contía e estrutura do prezo público que se establece na presente ordenanza será a que figura no anexo da mesma. A estes importes a empresa Concesionaria debe engadir o IVE que corresponda en cada momento para facturar a prestación aos usuarios/as. NORMAS DE APLICACIÓN DAS TARIFAS ANTERIORES: a) A condición de abonado/a adquírese tralo pagamento da cota correspondente. O/a abonado/a ten dereito á utilización da piscina, zona relax, e ximnasio durante todo o horario de funcionamento da instalación. b) As tarifas fixadas para os cursos, tanto de carácter xeral como especial, terán para os/as abonados/as unha redución do 30 % fronte aos non abonados/as. c) Enténdese por abonado/a familiar o/a responsable da unidade familiar que pode incluír o cónxuxe ou persoa vinculada por análoga relación afectiva (que deberá ser acreditada mediante inscrición da mesma no correspondente Rexistro Público) así como os/as fillos/as menores de 18 anos e que fan uso das instalacións sen limitación horaria nin de días. Os fillos/as ao cumprir os 18 anos poderán inscribirse na categoría individual “Abonados/as entre 18 e 24 anos que convivan ca unidade familiar” sen ter que abonar cota de entrada. En todo caso, poderanse acoller á categoría “abonados/as entre 18 e 24 anos que convivan ca unidade familiar” aquelas persoas que, cumprindo o requisito de idade, acrediten tal convivencia mediante a aportación do correspondente certificado municipal. Entenderase que existe convivencia ca unidade familiar tanto nos casos en que o abonado conviva con pais e nais, como naqueles outros en que o faga con un só dos membros da parella. d) Enténdese por abonado/a da terceira idade, unha persoa de 65 ou máis anos. e) Enténdese por usuario/a con discapacidade, aquel que presente unha discapacidade igual ou superior ao 33 %, segundo certificado expedido polo órgano competente da Xunta de Galicia. f) A inclusión dunha persoa no epígrafe "colectivo desfavorecido" esixirá informe favorable dos Servizos Sociais do Concello. Sen prexuízo do anterior, entenderanse incluídos en todo caso neste epígrafe os/as parados/as de longa duración, que deberán acreditar mensualmente non ter causado baixa nos rexistros correspondentes dos servizos de emprego competentes. Se considerará en todo caso incluída no epígrafe de colectivo desfavorecido a aquelas persoas que presenten unha discapacidade igual ou superior ao 33 %, segundo certificado expedido polo órgano competente da Xunta de Galicia g) Denomínase “cota de mantemento” á tarifa pagada polos/as abonados/as da instalación durante aqueles meses en que non fagan uso das mesmas. O pago desta cota habilita para volver a utilizar as instalacións sen necesidade de abonar novamente a matrícula. Os/as usuarios/as que desexen acollerse a esta cota poderán facelo durante un máximo de dous meses, non consecutivos, ao longo da tempada. Disposición Final. A presente ordenanza foi aprobada polo Pleno da Corporación, e entrará en vigor unha vez se produza a publicación do seu texto no BOP e transcorra o prazo previsto no artigo 65.2 da Lei 7/85, do 2 de abril, reguladora das bases do réxime local. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza será obxecto de publicación no BOP e na sede electrónica. Ames, 29 de agosto de 2022 O alcalde José Blas García Piñeiro